|  |  |  |
| --- | --- | --- |
|  | Πανόραμα 4-10-2019 | |
| **Αριθμ.Πρωτ.: 276** | |
| **ΕΛΛΗΝΙΚΗ ΔΗΜΟΚΡΑΤΙΑ** |  | |
| **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ** |  | |
| **ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ** |  | |
| **ΚΕΝΤΡΙΚΗΣ ΜΑΚΕΔΟΝΙΑΣ** |  | |
| **Δ/ΝΣΗ Π/ΘΜΙΑΣ ΕΚΠ/ΣΗΣ ΑΝΑΤΟΛΙΚΗΣ ΘΕΣ/ΝΙΚΗΣ** |  | |
| **2o ΔΗΜΟΤΙΚO ΣΧΟΛΕΙO ΠΑΝΟΡΑΜΑΤΟΣ** | **ΠΡΟΣ:** | **Δ/ΝΣΗ ΑΝΑΤΟΛΙΚΗΣ ΘΕΣΣΑΛΟΝΙΚΗΣ** |
|  |  |  |
| **Ταχ. Δ/νση :** Παλαιολόγου 11 |  |  |
| **Ταχ. Κώδ. :** 552 36 |  |  |
| **Τηλ-Fax :** 2310 346 740 |  |  |
| **Ε-mail:**mail@2dim-panor.thess.sch.gr | **ΚΟΙΝ.:** |  |
|  |  | |

**Θέμα: Πρόσκληση ενδιαφέροντος για προσφορές από ταξιδιωτικά γραφεία για την επίσκεψη των μαθητών/τριών της ΣΤ΄ Τάξης στη Βουλή των Ελλήνων**

Σας ενημερώνουμε ότι το σχολείο μας έχει προγραμματίσει επίσκεψη των μαθητών της ΣΤ΄τάξης στη Βουλή των Ελλήνων στις **22-23-24 Νοεμβρίου 2019.**

Παρακαλούμε να μας γίνουν γνωστές οι προσφορές τουριστικών πρακτορείων με **τιμή κατ’ άτομο** **συμμετοχής**, λαμβάνοντας υπόψη τα παρακάτω:

**Τρόπος μετακίνησης**: Οδικώς, με τουριστικό **λεωφορείο.**

**Διάρκεια ταξιδιού**: Το ταξίδι θα είναι **3ήμερο**, από **Παρασκευή 22 Νοεμβρίου μέχρι Κυριακή 24 Νοεμβρίου 2019**.

**Διαμονή**: Σε ξενοδοχείο  **4 αστέρων με πρωινό** ή ημιδιατροφή (στις δύο διανυκτερεύσεις) στην περιοχή του κέντρου**,** σε **δίκλινα** δωμάτια και  **μονόκλινα** για τους 4 εκπαιδευτικούς.

**Αριθμός συμμετεχόντων**: Ο αριθμός μαθητών, συνοδών και εκπαιδευτικών υπολογίζεται στους εκατόν τριάντα τέσσερις **(134).**

**Ξεναγήσεις – μετακινήσεις εντός Αθηνών**: Με τουριστικό λεωφορείο για όλες τις ώρες και μέρες του ταξιδιού σύμφωνα με το πρόγραμμα που θα καταρτιστεί από το σχολείο καθώς και για οποιαδήποτε αλλαγή που μπορεί να προκύψει από αστάθμητους παράγοντες.

**Δωρεάν ξενάγηση** στην Ακρόπολη και το Μουσείο της από διπλωματούχους ξεναγούς.

**Διάθεση συνοδού** από το πρακτορείο σε όλη τη διάρκεια του ταξιδιού.

**Έκδοση διάτρητων αποδείξεων** παροχής υπηρεσιών για όλους τους συμμετέχοντες.

**Υπογραφή συμφωνητικού** μεταξύ του σχολείου και του πρακτορείου, σύμφωνα με τις κείμενες διατάξεις, το οποίο και θα περιλαμβάνει όλες τις λεπτομέρειες του ταξιδιού.

**Ασφάλιση ευθύνης** του πρακτορείου, όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας μαθητή, γονέα ή συνοδού εκπαιδευτικού.

**Διασφάλιση**  ότι το λεωφορείο που θα κάνει τη συγκεκριμένη μετακίνηση πληροί τις απαιτούμενες από το νόμο προδιαγραφές για τη μεταφορά μαθητών.

**Αποδοχή** από το πρακτορείο **ποινικής ρήτρας** σε περίπτωση αθέτησης των όρων συμβολαίου.

Σε περίπτωση που δε θα πραγματοποιηθεί το ταξίδι λόγω ανώτερης βίας, π.χ. εκλογές, δε θα υπάρξει στο σχολείο καμία επιβάρυνση.

**Να κατατεθεί υπεύθυνη δήλωση** από το πρακτορείο ότι διαθέτει το ειδικό σήμα λειτουργίας που θα πρέπει να βρίσκεται σε ισχύ.

**Λήξη προθεσμίας** των προσφορών από τα τουριστικά γραφεία, είναι η **Παρασκευή 11 Οκτωβρίου 2019 και ώρα 12:00 στο γραφείο της Δ/ντριας του σχολείου.**

Η ΔΙΕΥΘΥΝΤΡΙΑ ΤΟΥ ΣΧΟΛΕΙΟΥ

ΣΠΑΝΟΠΟΥΛΟΥ ΕΛΕΝΗ